Die ding met romanse deur Rachelle du Bois | Bydraes | Woes - Kreatiewe platform vir Afrikaans
Titel: Die ding met romanse
Om gehê te wees is die een basiese behoefte wat niemand kan ontken nie. Ons wil almal gehê wees. Ons menswees hang daarvan af of ons liefgehê word en of ons liefhet, of nie. En dit begin by die liefde en aanvaarding van jouself. Net jy kan jou eie waarde skat en jouself oopstel vir die liefde. As jy jouself nie liefhet nie, kan jy ook nie ŉ ander liefhê nie. As jy sonder voorbehoud kan sê: ek hou van my, dan kan jy dit ook van iemand anders sê.
Jy kan nie met ŉ toe hart gee of ontvang nie. Maak oop vir die liefde. Vir jouself; dan vir daardie één spesiale mens. Eers dan sal jy kan gee sonder voorbehoud, en ontvang sonder voorbehoud. Laat die liefde vry vloei en lééf!
Dit is romanse . . .
Om begeer en vertroetel te word is die mees basiese behoefte van die mens. Elke mens wil begeer word, wil bemin word tot die aarde se fondamente skud. Ons wil aangeraak word deur liefdevolle hande, gekoester en geëer word deur ŉ lyf wat die taal van die liefde praat. Ons wil onsself verloor in die aanraking, die gee en neem van die hartstog en passie van daardie een spesiale persoon.
Dit is alles romanse.
Dis nou 'n lekkerlees skrywe, en vol waarhede oor die liefde :-)
4 jaar 1 maand 3 weke 6 dae 21 ure oud
Baie dankie Rachelle - PUIK bydrae :))
4 jaar 1 maand 4 weke 14 ure oud
(Sjoe, dis darem 'n pragtige voorblad daardie!)
Ook g'n wonder die Grieke het vyf verskillende woorde om 'liefde' te 'sê' nie . . .
4 jaar 2 maande 3 dae 4 ure oud
jy beskryf dit 100% waar en in die kol.. dis mos waaroor die lewe gaan
4 jaar 2 maande 3 dae 16 ure oud
Liefde Seks Hartseer Vergifnis Die lewe Geluk Huwelik Verhoudings Pyn Humor Inspirerend Romanties Dankbaarheid Fantasie Verlange Behoefte Vreugde Wanhoop Begeerte Hunkering
299 Nie-lede aanlyn